እዚ ዝኾነሉ ምኽንያት እንተረደኡ፡ ኣብ ኢትዮጵያ ብሄራዊ ዕብለላን ብሄራዊ ወፅዓን ዘስዐቦ ሕቶ መንነት ነይሩ ዝብል እዩ። እዚ ቋንቋ፣ ኣሰፈፍራን ስነ-ልቦና ህዝብታትን መሰረት ገይሩ ዝቖመ ስርዓት ፌዴራሊዝም፡ ቅድሚ 28 ዓመታት ኣብ ኢትዮጵያ እንትእወጅ ዝነበረ ኩነታት እንታይ ከምዝመስል'ውን ንድሕሪት ምልስ ኢሎም ምርኣይ ዝመርጹ ይመስሉ። እዚ ቋንቋ መሰረት ዝገበረ ስርዓት ሃገር ይብትን እዩ ዝብል ናይ ካልኦት ሓሳብ ፈጺሞም ኣይቕበሉዎን። ሃገር ኣጽኒሑ'ምበር ኣይበተነን፡ እዮም ዝብሉ። ካብዚ ወጻኢ ካልእ ኣሃዳዊ ዝመስል መልክዕ ዘለዎ ስርዓት እዩ ንኢትዮጵያ ክብትን ዝኽእል ዝብል ሓሳብ ኣንጸባሪቖም። "ኣብዚ ሃገር ናይ ብሄር ወፅዓ ዝበሃል ኣይነበረን ዝብሉ ኣለዉ። ኣነ ግን ነይሩ ኢለ እየ ዝኣምን፥ ኣሎ ኢልና ዝተስማማዕናሉ እዋን እዩ ነይሩ። ካብዚ እዩ ድማ ዝብገስ። ሕዚ ኣብ ካሊእ ሓድሽ ኩነታት ስለዘለና እዩ መሊሱ ዝለዓል ዘሎ"። 'ዶክተር ነጋሶ ጊዳዳ ግዳይ ክፍኣትን ተንኮልን ፖለቲካ ኢትዮጵያ’ዩ' ማእኸላይ መንግስቲ ኣብ ቀራና መገዲ "ኣብ ኢትዮጵያ ሓደጋ ምፍራስ መንግስቲ'ሎ" ትሮንቮል ጎንጽታት ኣስዒቡ'ዶ ይኸውን?
